પડકારો સ્વીકારવા માટે હંમેશાં તૈયાર રહેતી જેકલીન ફર્નાન્ડીઝે ઘોડેસવારી શીખવા માટે ગયા વર્ષે મુંબઇની મહાલક્ષ્મી રેસકોર્સમાં નામ લખાવ્યું હતું. પોતાની વ્યસ્તતા વચ્ચે તે નિયમિત રીતે ઘોડેસવારી શીખવા માટે ત્યાં ગઇ અને હજુ પણ જાય છે. ખૂબ જ જલદી તેને ઘોડેસવારી કરતાં એક વર્ષ થઇ જશે. કામના ચક્કરમાં જેકલીનને હંમેશાં બહાર રહેવાનું હોય છે, પરંતુ તેને ઘોડાનો સાથ ખૂબ જ પસંદ હોવાથી તે સમય મળે ત્યારે ત્યાં જરૂર જાય છે. તે કહે છે કે મને ઘોડેસવારી પસંદ છે અને હું મારા મિત્રો તેમજ કો-સ્ટારને પણ આ માટે જાગ્રત કરી રહી છું. એક દિવસ તે પોતાના કો-સ્ટાર સિદ્ધાર્થ મલ્હોત્રાને પણ અહીં લઇ આવી હતી. આ ક્લબના સભ્ય સલમાન ખાન, સૈફ અલી ખાન અને જેકી શ્રોફ છે.